
ประกาศองค์การบริหารส่วนตำบลดินอุดม
เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ
...........................................................................
		องค์การบริหารส่วนตำบลดินอุดม อำเภอลำทับ จังหวัดกระบี่   มีความประสงค์จะรับสมัครเลือกสรรบุคคลเป็นพนักงานจ้างประเภทพนักงานจ้างตามภารกิจ  เพื่อปฏิบัติงานในองค์การบริหารส่วนตำบลดินอุดม  
		อาศัยอำนาจตามความในมาตรา ๑๓  และมาตรา ๑๔ ประกอบมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  ประกาศคณะกรรมการพนักงานส่วนตำบลจังหวัดกระบี่   เรื่อง มาตรฐานทั่วไปเกี่ยวกับพนักงานจ้าง  ลงวันที่  ๒๗ กรกฎาคม  พ.ศ.๒๕๔๗  ดังนี้
๑. ตำแหน่งที่รับสมัคร จำนวน ๒  อัตรา  ๒  ตำแหน่ง ดังนี้
๑.๑ พนักงานจ้างตามภารกิจ
     ๑.๑.๑ ตำแหน่ง  ผู้ช่วยเจ้าหน้าที่วิเคราะห์นโยบายและแผน 	จำนวน  ๑  ตำแหน่ง
     ๑.๑.๒ ตำแหน่ง  ผู้ช่วยนักพัฒนาชุมชน		          จำนวน  ๑  ตำแหน่ง    
๒. คุณสมบัติทั่วไปและคุณสมบัติเฉพาะตำแหน่งของผู้มีสิทธิสมัครเข้ารับการสรรหาและการเลือกสรร
    ๒.๑ คุณสมบัติทั่วไป
(๑)  มีสัญชาติไทย
(๒)  มีอายุไม่ต่ำกว่า  ๑๘  บริบูรณ์และไม่เกิน ๖๐ ปี
(๓)  ไม่เป็นบุคคลล้มละลาย
          (๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานองค์การบริหารส่วนตำบล
(๕)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
 (๗) ไม่เป็นผู้ต้องโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่โทษสำหรับความผิดที่ได้กระทำโดยประมาทหรือความผิดลหุโทษ



- ๒ –

(๘)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานของรัฐ
		(๙)  ไม่เป็น พระภิกษุ หรือสามเณร  นักพรต
(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกไม่ให้เกิน ๑ เดือน  และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย

๓.  คุณสมบัติเฉพาะสำหรับตำแหน่ง							
		   ๓.๑.๑ ตำแหน่ง  ผู้ช่วยเจ้าหน้าที่วิเคราะห์นโยบายและแผน ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน รัฐศาสตร์ วิจัยทางสังคมศาสตร์ เศรษฐศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
		ความรู้ความสามารถที่ต้องการ 
1. มีความรู้ในวิชาการวิจัยทางสังคมศาสตร์ การวางแผนและการบริหารอย่างเหมาะสมแก่การปฏิบัติงานในหน้าที่
2. มีความรู้ ความเข้าใจในกฎหมายสภาตำบลและองค์การบริหารส่วนตำบล และ กฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่
3. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคมโดยเฉพาะอย่างยิ่งของประเทศไทย
4. มีความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในการศึกษาหาข้อมูล วิเคราะห์ปัญหาและสรุปเหตุผล

       คุณสมบัติเฉพาะสำหรับตำแหน่ง
		  ๓.๑.๒ ตำแหน่ง ผู้ช่วยนักพัฒนาชุมชน  ได้รับปริญญาตรีหรือเทียบได้ไม่ต่ำกว่านี้ทุกสาขาที่ ก.พ., ก.ค. หรือ ก.จ.รับรอง หรือได้รับประกาศนียบัตรชั้นสูงบัณฑิตอาสาสมัคร


-๓-
		ความรู้ความสามารถที่ต้องการ
1.  มีความรู้เกี่ยวกับการพัฒนาชุมชนอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายว่าด้วยระเบียบข้าราชการพลเรือนกฎหมายว่าด้วยระเบียบบริหารราชการแผ่นดิน และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่
3. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคมโดยเฉพาะอย่างยิ่งของประเทศไทย
4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในการศึกษา หาข้อมูล วิเคราะห์ปัญหา และสรุปเหตุผล
			
         ๔. เอกสารและหลักฐานที่ใช้สมัคร
ผู้ประสงค์จะสมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วน พร้อมทั้งนำเอกสารฉบับจริงและสำเนาพร้อมรับรองความถูกต้อง อย่างละ ๑ ฉบับ มายื่นในวันสมัคร ดังนี้
       ๔.๑  รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว จำนวน  ๓    รูป
     (ถ่ายครั้งเดียวกัน และถ่ายไม่เกิน ๖ เดือนนับถึงวันสมัคร)
 ๔.๒  สำเนาทะเบียนบ้าน					 จำนวน    ๑     ฉบับ
 ๔.๓  สำเนาบัตรประชาชน			      		  จำนวน    ๑     ฉบับ
 ๔.๔  สำเนาวุฒิการศึกษา					  จำนวน    ๑     ฉบับ	
 ๔.๕  ใบรับรองแพทย์					  จำนวน    ๑     ฉบับ
 ๔.๖  หลักฐานอื่นๆ เช่น สำเนาทะเบียนสมรส, สำเนาใบเปลี่ยนชื่อตัว-ชื่อสกุล (ถ้ามี)
							 จำนวน    ๑     ฉบับ
๕. ค่าธรรมเนียมการรับสมัคร 
-  เสียค่าธรรมเนียมการสมัคร จำนวน  ๒๐๐.-บาท    
๖.  เงื่อนไขในการสมัคร
		ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัคไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัคดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น    
-๔-

  ๗. วัน เวลา และสถานที่รับสมัคร
	 ให้ผู้ประสงค์จะสมัครสามารถรับใบสมัคร และยื่นใบสมัครด้วยตนเองพร้อมหลักฐาน  ณ องค์การบริหารส่วนตำบลดินอุดม อำเภอลำทับ จังหวัดกระบี่  ตั้งแต่วันที่  ๘ – ๑๗  สิงหาคม  ๒๕๕๕  ในวันและเวลาราชการ
 ๘ . การประกาศรายชื่อผู้มีสิทธิเข้ารับการเลือกสรร
                       กำหนดปิดประกาศรายชื่อผู้มีสิทธิเข้ารับการเลือกสรร และสถานที่เลือกสรร ณ ที่ทำการองค์การบริหารส่วนตำบลดินอุดม  อำเภอลำทับ  จังหวัดกระบี่   ในวันที่  ๒๑   สิงหาคม  ๒๕๕๕
       ๙. ประกาศกำหนด วัน เวลา และสถานที่เลือกสรร
		  -กำหนดสอบ (ภาค ก. ความรู้ความสามารถทั่วไป ) (ภาค ข. ความเหมาะสมกับตำแหน่ง )  ในวันที่  ๒๓  สิงหาคม  ๒๕๕๕  เวลา ๐๙.๐๐น. – ๑๒.๐๐ น.  ณ ห้องประชุมสภาองค์การบริหารส่วนตำบลดินอุดม และสอบ 
		  - กำหนดสอบ (ภาค ค. โดยวิธีการสัมภาษณ์)   ในวันที่  ๒๗  สิงหาคม  ๒๕๕๕    เวลา  ๐๙.๐๐ – ๑๒.๐๐  น. ณ ห้องประชุมสภาองค์การบริหารส่วนตำบลดินอุดม

	๑๐.  หลักสูตรและวิธีการเลือกสรร มี  ๓ ภาค รวม  ๓๐๐ คะแนน   ดังนี้
 ภาค ก. ภาคความรู้ความสามารถทั่วไป ๑๐๐  คะแนน
 ภาค ข. ความเหมาะสมกับตำแหน่ง      ๑๐๐  คะแนน   
 ภาค ค. (วิธีการสอบสัมภาษณ์ )          ๑๐๐  คะแนน
					  
        ๑๑. เกณฑ์การตัดสิน
๑. คณะกรรมการดำเนินการสอบเลือกสรร จะดำเนินการในรูปของคณะกรรมการโดยยึดหลักสมรรถนะ ความเท่าเทียมในโอกาสและประโยชน์ของทางราชการ  ความรู้ ความเสมอภาค และความเป็นธรรมเป็นหลัก
          ๒. ผู้ที่ผ่านการคัดเลือกจะต้องได้รับคะแนนไม่น้อยกว่าร้อยละหกสิบของคะแนนในแต่ละภาค
๓. การขึ้นบัญชีรายชื่อผู้ผ่านการเลือกสรร โดยเรียงตามลำดับคะแนนสูงสุดลงมาตามลำดับถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า
๔. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน ๑ ปี แต่ถ้ามีการสรรหาและเลือกสรรในตำแหน่งเดียวกันนั้นอีก และได้ขึ้นบัญชีผู้ผ่านการเลือกสรรได้ในตำแหน่งเดียวกันใหม่แล้วบัญชีผู้ผ่านการเลือกสรรในตำแหน่งดังกล่าวในครั้งก่อนเป็นอันยกเลิก
-๕-

               ๑๒.การประกาศรายชื่อผู้ได้รับการเลือกสรร
	องค์การบริหารส่วนตำบลดินอุดม จะประกาศรายชื่อผู้ผ่านการเลือกสรรให้ทราบโดยทั่วกัน ตั้งแต่วันที่  ๒๙  กรกฎาคม ๒๕๕๕  เป็นต้นไป โดยจะปิดประกาศไว้  ณ  องค์การบริหารส่วนตำบลดินอุดม หรือตรวจสอบได้ที่ www.dinudom.go.th  					
     ๑๓. การบรรจุและแต่งตั้ง
๑. ผู้ได้รับการเลือกสรรจะได้รับการแต่งตั้งให้เป็นพนักงานจ้างตามภารกิจขององค์การบริหารส่วนตำบลดินอุดม (องค์การบริหารส่วนตำบลดินอุดม จะดำเนินการเรียกผู้ที่ได้รับการเลือกสรรมาทำสัญญา ต่อเมื่อได้รับความเห็นชอบจาก ก.อบต.จังหวัดกระบี่ เรียบร้อยแล้ว)
๒. ระยะเวลาในการจ้างสัญญาจ้างมีกำหนดระยะเวลาไม่เกิน  ๔ ปี และจะต้องผ่านการประเมินผลการปฏิบัติงานในรอบปีที่ผ่านมา เพื่อทำสัญญาจ้างในปีต่อไป ตามเงื่อนไขของประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง ลงวันที่  ๒๗  กรกฎาคม ๒๕๔๗ โดยได้รับค่าตอบแทนเป็นรายเดือนดังนี้
	- ตำแหน่งผู้ช่วยเจ้าหน้าที่วิเคราะห์นโยบายและแผน อัตราค่าตอบแทนเดือนละ  ๘,๓๔๐.-บาท และเงินเพิ่มการครองชีพชั่วคราว เดือนละ  ๖,๖๖๐.-บาท  รวมรับทั้งสิ้น  ๑๕,๐๐๐.-บาท
	- ตำแหน่งนักผู้ช่วยนักพัฒนาชุมชน อัตราค่าตอบแทนเดือนละ  ๘,๓๔๐.-บาท และเงินเพิ่มการครองชีพชั่วคราว เดือนละ  ๖,๖๖๐.-บาท  รวมรับทั้งสิ้น  ๑๕,๐๐๐.-บาท 
	 
จึงประกาศมาเพื่อทราบโดยทั่วไป

ประกาศ ณ  วันที่   ๓๐    เดือน  กรกฎาคม  พ.ศ. ๒๕๕๕



 	( นายวุฒิชัย  เป็ดทอง )
	นายกองค์การบริหารส่วนตำบลดินอุดม




 (
รายละเอียดวิชาที่จะดำเนินการสอบแข่งขัน
)

 
ก. สอบภาคความรู้ความสามารถทั่วไป  (คะแนนเต็ม  100   คะแนน )
	- ความรู้ภาษาไทย
	- ความรู้ทางคณิตศาสตร์
	- เหตุการณ์ปัจจุบัน (การเมือง-เศรษฐกิจ-สังคม)
ข. สอบภาคความรู้ความสามารถที่ใช้เฉพาะตำแหน่ง  (คะแนนเต็ม  100   คะแนน )
ตำแหน่ง ผู้ช่วยเจ้าหน้าที่วิเคราะห์นโยบายและแผน
1. ความรู้ในทางงานการวิจัยทางสังคมศาสตร์ การวางแผนและการบริหารอย่างเหมาะสมแก่การปฏิบัติงานในหน้าที่
2. กฎหมาย กฎ ระเบียบ ข้อบังคับอื่นที่ใช้ในการปฏิบัติงานในหน้าที่ 
  	- พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5) พ.ศ.2546  
	- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และที่แก้ไขเพิ่มเติมจนถึงปัจจุบัน
	- ระเบียบสำนักนายกรัฐมนตรีว่าด้วยงานสารบรรณ พ.ศ.2526
- ระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2541 และที่แก้ไขเพิ่มเติมจนถึงปัจจุบัน
	- พระราชบัญญัติข้อมูลข่าวสารของทางราชการ พ.ศ.2540
	- ความรู้ทางด้านคอมพิวเตอร์เบื้องต้น

ตำแหน่ง ผู้ช่วยนักพัฒนาชุมชน
1. ความรู้ในทางงานการพัฒนาชุมชนอย่างเหมาะสมแก่การปฏิบัติงานในหน้าที่
2. กฎหมาย กฎ ระเบียบ ข้อบังคับอื่นที่ใช้ในการปฏิบัติงานในหน้าที่ 
  	- พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5) พ.ศ.2546  
	- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และที่แก้ไขเพิ่มเติมจนถึงปัจจุบัน
	- พระราชบัญญัติระเบียบว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.๒๕๕๓
	- พระราชบัญญัติระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒
-๒-

	- ระเบียบสำนักนายกรัฐมนตรีว่าด้วยงานสารบรรณ พ.ศ.2526
- ระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2541 และที่แก้ไขเพิ่มเติมจนถึงปัจจุบัน
	- พระราชบัญญัติข้อมูลข่าวสารของทางราชการ พ.ศ.2540
	- ความรู้ทางด้านคอมพิวเตอร์เบื้องต้น

ค. สอบสัมภาษณ์  ( คะแนนเต็ม  100   คะแนน )
	ทดสอบความเหมาะสมกับตำแหน่ง  โดยวิธีสัมภาษณ์จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่  จากประวัติส่วนตัว  ประวัติการศึกษา  ประวัติการทำงาน   พฤติกรรมที่ปรากฏทางอื่นของผู้สอบและจากการสัมภาษณ์  เช่น  ความรู้ที่อาจใช้เป็นประโยชน์ในการปฏิบัติงานในหน้าที่และความรู้ความสามารถ  ประสบการณ์  ท่วงทีวาจา  อุปนิสัย  ปฏิภาณไหวพริบ และบุคลิกภาพ  เป็นต้น

